open-index/open-wikipedia-markdown huggingface dataset:
Χαράλαμπος Σιδηρόπουλος

Ο **Χαράλαμπος Δ. Σιδηρόπουλος** (Κοτύωρα Πόντου, 1870 – Κατερίνη, 23 Φεβρουαρίου 1964) ήταν Έλληνας γιατρός, Δήμαρχος Κατερίνης από το 1945 ως το 1946.  Ήταν ένας από τους παλαιότερους αξιωματούχους του συνοικισμού των Ευαγγελικών, που ιδρύθηκε το 1923 στην Κατερίνη.

## Βιογραφία
Γεννήθηκε στα Κοτύωρα του Πόντου και καταγόταν από αρχοντική οικογένεια. Πατέρας του ήταν ο Δημήτριος Σιδηρόπουλος  ή Ντιμήτ Αγάς, όπως τον αποκαλούσαν τιμητικά οι Τούρκοι. Σπούδασε στο Κολέγιο της Μερσιφούντος και εν συνεχεία στην Ευαγγελική Σχολή της Σμύρνης. Μετά τις σπουδές του στο Γυμνάσιο της Σμύρνης γράφτηκε στην Ιατρική Σχολή του Πανεπιστημίου Αθηνών και ειδικεύτηκε στην παθολογία και στη μαιευτική.  

Στα Κοτύωρα ανέπτυξε κοινωνική δράση και εξελέγη ομόφωνα δήμαρχος της γενέτειράς του, με την ψήφο όλων των κατοίκων ανεξάρτητα από τη φυλή ή το δόγμα τους. Κατά τη δημαρχία του έγιναν αρκετά έργα, ενώ συνεργάστηκε και με το Μητροπολίτη Πολύκαρπο.Στη διάρκεια του Πρώτου Παγκοσμίου Πολέμου προσέφερε τις ιατρικές του υπηρεσίες στον τουρκικό στρατό. 

Μετά την ανακωχή διορίστηκε γενικός διευθυντής του Ορφανοτροφείου της πόλης και είχε ενεργό ρόλο στο κίνημα για την ανεξαρτησία του Πόντου. Καταδιώχθηκε από τους κεμαλικούς και κατέφυγε στην Κωνσταντινούπολη. Καταδικάστηκε σε θάνατο από δικαστήριο στην Αμάσεια μαζί με το Μητροπολίτη Πολύκαρπο. Στη Μακεδονία, όπου κατέφυγε μετά, μαζί με άλλους πρόσφυγες, ιδρύθηκε ορφανοτροφείο στη μονή Σφηνίτσης- Βεροίας για την περίθαλψη των παιδιών. Ο Σιδηρόπουλος ανέλαβε τη διεύθυνση του ορφανοτροφείου.

Επίσης, σε εκείνον οφείλεται η ίδρυση  του συνοικισμού εξ ευαγγελικών προσφύγων εν Μακεδονία. Ο συνοικισμός των Ευαγγελικών ιδρύθηκε στην Κατερίνη με έγκριση της κυβέρνησης. Συνεργάτες του ήταν ο Χρήστος Λεμονόπουλος και ο Χαράλαμπος Μελετλίδης. Κατά την Κατοχή διετέλεσε αντιπρόεδρος του νεοϊδρυθέντος τμήματος του Ερυθρού Σταυρού της Κατερίνης με πρόεδρο το Μητροπολίτη Κίτρους Κωνσταντίνο Κοϊδάκη. 

Το 1945 διετέλεσε Δήμαρχος Κατερίνης και προσέφερε τις υπηρεσίες του στην πόλη κατά την κρίσιμη μεταβατική περίοδο μετά τον πόλεμο. Το 1951 συνταξιοδοτήθηκε λόγω ορίου ηλικίας, όμως συνέχισε να υπηρετεί την θρησκευτική κοινότητα των Ευαγγελικών.
Ήταν παντρεμένος και απέκτησε 3 παιδιά. Η κόρη του ήταν υφηγήτρια του Πανεπιστημίου του Λονδίνου και διευθύντρια της ελληνικής υπηρεσίας του BBC.

## Παραπομπές


Κατηγορία:Δήμαρχοι Κατερίνης
Κολονοσκόπηση

Η **κολονοσκόπηση** είναι η ενδοσκοπική εξέταση του παχέος εντέρου και του τελικού μέρους του λεπτού εντέρου με τη χρήση μικροσκοπικής κάμερας που εφάπτεται σε έναν σωλήνα, ο οποίος εισάγεται από τον πρωκτό. Η εξέταση μπορεί να οδηγήσει σε οπτική διάγνωση έλκους και παρέχει τη δυνατότητα βιοψίας και αφαίρεσης πιθανών κακοηθών όγκων στο έντερο.
## Προετοιμασία
Για μία έως τρεις ημέρες, ο ασθενής θα πρέπει να ακολουθήσει δίαιτα με χαμηλές φυτικές ίνες ή διαυγή υγρά μόνο. Παραδείγματα διαυγών υγρών είναι χυμός μήλου, ζωμός κοτόπουλου ή/και βοδινού κρέατος ή μπουγιόν, λεμόνι-λάιμ σόδα, λεμονάδα, αθλητικό ποτό και νερό. Δεν πρέπει να υπάρχουν στερεά στο παχύ έντερο για να εκτελεστεί σωστά το τεστ.

Είναι σημαντικό ο ασθενής να παραμένει ενυδατωμένος. Τα αθλητικά ποτά περιέχουν ηλεκτρολύτες που καταναλώνονται κατά τη διάρκεια του καθαρισμού του εντέρου. Ποτά που περιέχουν φυτικές ίνες, όπως μαύρο δαμάσκηνο και χυμός πορτοκαλιού και υγρά χρωματισμένα κόκκινα, μοβ, πορτοκαλί ή μερικές φορές καφέ, δεν πρέπει να καταναλώνονται - ωστόσο, η κόλα επιτρέπεται. Στις περισσότερες περιπτώσεις, επιτρέπεται τσάι ή καφές χωρίς γάλα.

Την ημέρα πριν από μια κολονοσκόπηση (ή μια κολονοσκοπική χειρουργική επέμβαση), ο ασθενής λαμβάνει είτε προφυλακτικό φάρμακο (όπως bisacodyl, phosphosodate, πικοθειϊκό νάτριο ή φωσφορικό νάτριο και/ή κιτρικό μαγνήσιο) και μεγάλες ποσότητες υγρών, ή εκτελέστε πλύση ολόκληρου του εντέρου με διάλυμα πολυαιθυλενογλυκόλης και ηλεκτρολύτες.
Η διαδικασία μπορεί να περιλαμβάνει είτε ένα καθαρτικό σε μορφή δισκίων είτε ένα παρασκεύασμα πλύσης εντέρου με σκόνη πολυαιθυλενογλυκόλης διαλυμένη σε οποιοδήποτε διαυγές υγρό, όπως ένα αθλητικό ποτό που περιέχει ηλεκτρολύτες.

Μπορεί να ζητηθεί από τον ασθενή να μην πάρει ασπιρίνη ή παρόμοια φάρμακα όπως σαλικυλικό, ιβουπροφαίνη κ.λπ. δέκα ημέρες πριν από την επέμβαση, ώστε να αποφευχθεί ο κίνδυνος αιμορραγίας εάν κατά τη διάρκεια της επέμβασης πραγματοποιηθεί πολυπεκτομή. Πριν από την επέμβαση μπορεί να διενεργηθούν εξετάσεις αίματος.

## Εξωτερικοί σύνδεσμοι
## Παραπομπές


Κατηγορία:Υγειονομικές διαγνωστικές εξετάσεις
Κατηγορία:Ενδοσκόπηση
Κατηγορία:Διαγνωστική γαστρεντερολογία
Κατεπανάτο Μεγάλης Αρμενίας και Ιβηρίας

Το **Κατεπανάτο** ή και **Δουκάτο της Μεγάλης Αρμενίας και Ιβηρίας** ήταν διοικητική διαίρεση της Βυζαντινής αυτοκρατορίας στα εδάφη της σημερινής Αρμενίας και Γεωργίας. Δημιουργήθηκε το 1045 με την ένωση του Θέματος Ιβηρίας και της Μεγάλης Αρμενίας που μόλις είχε κατακτηθεί. Η δημιουργία του ήταν το αποτέλεσμα του πολέμου ανάμεσα στην Βυζαντινή Αυτοκρατορία και το αρμενικό βασίλειο των Βαγρατιδών όπου βασίλευε ο Κακικίος Β'. Οι Βυζαντινοί νίκησαν και προσάρτησαν το βασίλειο στην αυτοκρατορία. 

Στην αρχή οι νέα διοικητική περιφέρεια απολάμβανε απαλλαγή απο πολλούς φόρους αλλά στην συνέχεια η φορολογία άλλαξε αναγκάζοντας πολλούς Αρμένιους να αυτομολήσουν στην μουσουλμανική πλευρά. Το κατεπανάτο αντιμετώπιζε συνεχώς επιθέσεις από τα τουρκικά φύλα της περιοχής. Σταδιακά χάθηκε η Άρτζε(en) που λεηλατήθηκε και το 1048 επακολούθησε η , με αμφίρροπη κατάληξη, Μάχη του Καπετρού(en). Μέχρι το 1055 οι βυζαντινοί αντιμετώπιζαν αποτελεσματικά τις εισβολές των τουρκομάνων, από τότε οι τούρκοι εμίριδες λεηλατούσαν και καταλάμβαναν συνεχώς εδάφη. Από το 1059-1064 αναφέρονται δύο ξεχωριστοί διοικητές, αυτός της Ιβηρίας και αυτός του Ανίου, άγνωστο εάν είχε χωριστεί το κατεπανάτο σε δύο νέα. Το 1064-65 με την πτώση του Ανίου διαλύθηκε η διοικητική διαίρεση και αντικαταστάθηκε με το νέο Κατεπανάτο Καρσίου και Ιβηρίας.

Έδρα της διοικητικής μονάδας ήταν το Ανίον έως το 1064 που καταλήφθηκε από τους Σελτζούκους του Αλπ Αρσλάν. Κατεπάνω αναφέρονται οι:

* Μιχαήλ Ιασσίτης, μάγιστρος και πρώτος Δούξ.
* Κατακαλών Κεκαυμένος, ο δεύτερος δουξ, "Δούξ Ιβηρίας και Ανίας".
* Ιωάννης Μοναστηριώτης με τον τίτλο "ο της Ηβηρίας" .
* Παγκράτιος Βηκχατζής, Δούξ
* Γρηγόριος Πακουριανός, Δούξ του Ανίου.
* Θεόδωρος, Δούξ της Ιβηρίας.

## Παραπομπές


## Πηγές

* 
* 

Κατηγορία:Κατεπανάτα της Βυζαντινής Αυτοκρατορίας
Κατηγορία:Βυζαντινή Αρμενία
Κατηγορία:Μεσαιωνική Γεωργία
Φουάντ Μασούμ

Ο **Φουάντ Μασούμ** (Muhammad Fuad Masum, αραβικά: فؤاد معصوم, γεννήθηκε το 1938) είναι βετεράνος Κούρδος πολιτικός. Έπειτα από τις  βουλευτικές εκλογές του 2014 εξελέγη ως ο 7ος Πρόεδρος του Ιράκ και έγινε ο δεύτερος πρόεδρος του Ιράκ που δεν είναι αραβικής καταγωγής μετά τον προκάτοχό του, Τζαλάλ Ταλαμπανί. Υπηρέτησε στο αξίωμα του προέδρου από τις 24 Ιουλίου 2014 ως τις 2 Οκτωβρίου 2018.

## Πρώτα χρόνια και εκπαίδευση
Γεννήθηκε στην πόλη Κόγια. Η οικογένειά του έλκει την καταγωγή της από το χωριό  Χαμπάνεν, το οποίο αποτελεί τμήμα του Χαουραμάν. Σπούδασε σε θρησκευτικά σχολεία του Κουρδιστάν και μελέτησε Δίκαιο και τον ισλαμικό Νόμο στο Πανεπιστήμιο της Βαγδάτης. Το 1958 ολοκλήρωσε την ανώτερη εκπαίδευση στο Κάιρο και ειδικότερα στο Πανεπιστήμιο Αλ Αζχάρ. Δίδαξε στο Πανεπιστήμιο της Βασόρας το 1968. Απέκτησε διδακτορικό τίτλο στην ισλαμική φιλοσοφία από το Αλ Αζχάρ το 1975.

## Πολιτική σταδιοδρομία
### Κομουνιστικό Κόμμα
Ο Μασούμ ήταν μέλος του Ιρακινού Κομμουνιστικού Κόμματος από το 1962 ως το 1964, οπότε ταξίδεψε στη Συρία και συναντήθηκε με τον γενικό γραμματέα του Κομουνιστικού Κόμματος εκείνης της χώρας, Χαλίντ Μπακντάς. Μετά την ανακάλυψη της στάσης του Μπακντάς που ήταν εχθρική προς τους Κούρδους, παραιτήθηκε από το κόμμα και προσχώρησε στο Κουρδικό Δημοκρατικό Κόμμα.

### Δημοκρατικό Κόμμα του Κουρδιστάν
Το 1968 ο Μασούμ ήταν αντιπρόσωπος του Κουρδικού Δημοκρατικού Κόμματος (KDP) στη Βασόρα και ως το 1975 αντιπρόσωπος της Κουρδικής Επανάστασης στο Κάιρο. Υπήρξε ένας από τους ιδρυτές της Πατριωτικής Ένωσης του Κουρδιστάν (PUK) το 1976. Το 1992 ήταν ήδη ο πρώτος Πρωθυπουργός του Κουρδιστάν. Το 2003 προτού γίνει η εισβολή στο Ιράκ επέστρεψε στη Βαγδάτη και έγινε μέλος της αντιπροσωπείας του Κουρδιστάν και της επιτροπής για τη σύνταξη σχεδίου Συντάγματος. Το 2004 έγινε ο πρώτος πρόεδρος του Συμβουλίου των Αντιπροσώπων του Ιράκ. 
#### Προεδρία
Στις 24 Ιουλίου 2014 εξελέγη από το Κοινοβούλιο ως ο 7ος πρόεδρος του Ιράκ. Ο Μάσουμ έλαβε 211 ψήφους έναντι 17 για τον δεύτερο Μπαρχάμ Σαλέχ. Η απόφαση λήφθηκε στη διάρκεια μυστικής ψηφοφορίας των Κούρδων βουλευτών, οι οποίοι παραδοσιακά ασκούν τον έλεγχο της προεδρίας προς χάριν της πολιτικής ισορροπίας. Ο γενικός γραμματέας του ΟΗΕ Μπαν Κι Μουν ήταν παρών κατά τη λήψη της απόφασης και είχε συνάντηση με τον πρωθυπουργό Νούρι αλ Μαλίκι για την ανάγκη μιας πιο πλήρους κυβέρνησης. Ο Μασούμ αποδέχθηκε τη θέση, σημειώνοντας τα "τεράστια καθήκοντα για την ασφάλεια, την πολιτική και την οικονομία” που αναλαμβάνει ως Πρόεδρος.

## Προσωπική ζωή
Είναι παντρεμένος με τη Ρονάκ Αμπντούλ-Γουαχίντ Μουσταφά και έχουν 5 κόρες: τη Σερίν, την Τζογουάν, τη Ζοζάν, τη Σιλάν και τη Βεϊάν. Είχαν και έναν γιο, ο οποίος πέθανε από ασθένεια όταν ήταν παιδί.

## Παραπομπές


Κατηγορία:Πρόεδροι του Ιράκ
Νασιρίγια

Η **Νασιρίγια** (αραβικά: الناصرية) είναι πόλη στο νοτιοανατολικό Ιράκ, πρωτεύουσα του κυβερνείου Ντι Καρ. Η Νασιρίγια υπολογίστηκε ότι το 2011 είχε περίπου 525.000 κατοίκους και είναι η μεγαλύτερη πόλη στο κυβερνείο και η ένατη μεγαλύτερη στη χώρα.. Η πόλη βρίσκεται στις όχθες του Ευφράτη κοντά στην αρχαία πόλη Ουρ.

Η πόλη ιδρύθηκε το 1872 ώστε να γίνει το διοικητικό κέντρο του σαντζακίου Μουνταφίκ και πήρε το όνομά της από τον Νασίρ Πασά, ο οποίος τέθηκε επικεφαλής του σαντζακίου. Το 1934 ιδρύθηκε στη πόλη το ιρακινό κομμουνιστικό κόμμα. Η πόλη έχει στη μεγάλη πλειονότητά της σιιτικό πληθυσμό.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Ιράκ
Ξανθός πειρασμός

Ο **Ξανθός πειρασμός** (Πρωτότυπος τίτλος: **Platinum Blonde**) είναι σοφιστικέ κωμωδία παραγωγής 1931 σε σκηνοθεσία Φρανκ Κάπρα με πρωταγωνιστές τους Λορέτα Γιανγκ, Ρόμπερτ Γουίλιαμς και Τζιν Χάρλοου.

## Πλοκή
Ο δαιμόνιος δημοσιογράφος Στου Σμιθ (Ρόμπερτ Γουίλιαμς) πηγαίνει στο σπίτι της οικογένειας Σκάιλερ προκειμένου να αποσπάσει πληροφορίες πάνω στη σκανδαλώδη σχέση του γιου των Σκάιλερ, Μάικλ, με μια χορεύτρια. Στην οικία των Σκάιλερ γνωρίζεται με την κόρη των Σκάιλερ, Αν (Τζιν Χάρλοου) και την ερωτεύεται. Προκειμένου να την προσεγγίσει της υπόσχεται να αποκρύψει τα ερωτικά γράμματα του Μάικλ με τη χορεύτρια. Η Αν ερωτεύεται τον Στου και οι δυο τους παντρεύονται κρυφά. Ο γάμος του Στου με την Αν προκαλεί τη λύπη στη συνεργάτιδά του Γκάλαχερ (Λορέτα Γιανγκ) που είναι κρυφά ερωτευμένη με τον άνδρα. Ο έγγαμος βίος του Στου με την Αν σύντομα τον κουράζει. Η ζωή του με την πλούσια κληρονόμο τον κάνει να νοσταλγήσει το παλιό τρόπο ζωής του. Ο άνδρας δεν μπορεί επίσης να δεχτεί τις συνήθειες της καλής κοινωνίας. Παράλληλα η Γκάλαχερ παρεβρίσκεται σε μια δεξίωση στην οικία των Σκάιλερ προκειμένου να γράψει ένα άρθρο για τον προσκεκλημένο πρέσβη. Όταν ο Στου ξαναβλέπει τη Γκάλαχερ καταλαβαίνει ότι τρέφει αισθήματα για εκείνη. Σε εκείνη τη δεξίωση παρεβρίσκεται κι ένας δημοσιογράφος αντιπάλου εφημερίδας τον οποίο ο Στου διώχνει με τις μπουνιές. Την επόμενη μέρα η είδηση βρίσκεται στα πρωτοσέλιδα των εφημερίδων κι ο Στου γελειοποιείται αποκαλούμενος ζιγκολό και Σταχτοπούτος

## Πληροφορίες
*Η ταινία είναι γνωστή ως μια από τις πρώτες της μεγάλης χολιγουντιανής σταρ της δεκαετίας του '30 Τζιν Χάρλοου, στην οποία αναφέρεται κι ο τίτλος *Platinum Blonde*, παρ'όλα αυτά το όνομα της ηθοποιού ακολουθεί εκείνα των Λορέτα Γιανγκ και Ρόμπερτ Γουίλιαμς στους τίτλους έναρξης. 
*Ο Ρόμπερτ Γουίλιαμς, που είναι ίσως η αποκάλυψη της ταινίας (και που έλαβε τις καλύτερες κριτικές από το καστ) με το αστείρευτο κωμικό του ταλέντο απεβίωσε από επιπλοκή σκωληκοειδίτιδας μερικές μέρες μετά την πρεμιέρα της ταινίας στους κινηματογράφους σε ηλικία 37 ετών. 
*Η Χάρλοου εγκλωβίζεται στο ρόλο της πλούσιας κληρονόμου (σε αντίθεση με εκείνον της σεξοβόμβας που επρόκειτο να ερμηνεύσει τα χρόνια που ακολούθησαν).

## Παραπομπές


## Εξωτερικοί σύνδεσμοι
*

Κατηγορία:Αμερικανικές ταινίες της δεκαετίας 1930
Κατηγορία:Ταινίες παραγωγής Columbia Pictures
Κατηγορία:Ταινίες του 1931
Κατηγορία:Αγγλόφωνες ταινίες
Κατηγορία:Ασπρόμαυρες ταινίες
Κατηγορία:Αμερικανικές ρομαντικές κωμικές ταινίες
Κατηγορία:Ταινίες σε σκηνοθεσία Φρανκ Κάπρα
Διαπραγματεύσεις της Βουλγαρίας με τις Κεντρικές Δυνάμεις και την Αντάντ

Οι **διαπραγματεύσεις της Βουλγαρίας με τις Κεντρικές Δυνάμεις και την Αντάντ** ήταν προσπάθειες των δύο πλευρών του Πρώτου Παγκοσμίου Πολέμου, των Κεντρικών Δυνάμεων και της Αντάντ να ωθήσουν τη Βουλγαρία να πολεμήσει στο πλευρό τους. Οι διαπραγματεύσεις αναφέρονται και ως **Το βουλγαρικό καλοκαίρι του 1915**.

Όταν ξέσπασε ο πόλεμος, η Βουλγαρία βρισκόταν σε μειονεκτική θέση - η χώρα είχε υποστεί καταστροφική ήττα στον Δεύτερο Βαλκανικό Πόλεμο από τη Σερβία, την Ελλάδα, τη Ρουμανία και την Οθωμανική Αυτοκρατορία και έχασε πολλά εδάφη με βουλγαρική πλειονότητα. Τον Αύγουστο του 1914, ένα μήνα μετά την έναρξη του πολέμου, ο Βούλγαρος Πρωθυπουργός Βασίλ Ραντοσλάβοβ δήλωσε πως η χώρα θα μείνει ουδέτερη. Η ουδετερότητα, ωστόσο, ήταν προσωρινή, καθώς η βουλγαρική κυβέρνηση περίμενε μια κατάλληλη στιγμή και καλούς όρους για να εισέλθει στον πόλεμο και να ανακαταλάβει τις χαμένες περιοχές. Στις 19 Αυγούστου, η Βουλγαρία υπέγραψε συμμαχία με την Τουρκία.

Η Βουλγαρία ήταν σημαντική και για τις δύο πλευρές λόγω της στρατηγικής γεωπολιτικής θέσης που είχε στα Βαλκάνια και λόγω του δυνατού στρατού της. Αν η Βουλγαρία δεχόταν τις προτάσεις των Κεντρικών Δυνάμεων, η Σερβία θα είχε ηττηθεί και οι ουδέτερες Ρουμανία και Ελλάδα θα βρίσκονταν σε δύσκολη θέση. Αν η Βουλγαρία δεχόταν τους όρους της Αντάντ, θα εμπόδιζε τη σύνδεση της Γερμανίας και της Αυστροουγγαρίας με την Οθωμανική Αυτοκρατορία και θα άνοιγε τον δρόμο προς τη θάλασσα για τη Ρωσία. Η Αντάντ προσέφερε στη Βουλγαρία την Ανατολική Θράκη στα δυτικά της γραμμής Αίνου-Μηδείας και ασαφείς εγγυήσεις για τη Μακεδονία. Ωστόσο, η Σερβία και η Ελλάδα δεν ήσαν διαθέσιμες να παραχωρήσουν οποιαδήποτε εδάφη στη Βουλγαρία.

Οι Κεντρικές Δυνάμεις προσέφεραν τη Μακεδονία του Βαρδάρη και την ανατολική Σερβία σε περίπτωση που η Ρουμανία ή η Ελλάδα εισέλθουν στον πόλεμο στη Νότια Δοβρουτσά και στη Αιγαιακή Μακεδονία αντίστοιχα. Η Γερμανία επίσης εγγυήθηκε ένα πολεμικό δάνει ύψους 500 εκατομμυρίων μάρκων. Στις 6 Σεπτεμβρίου η Βουλγαρία υπέγραψε μυστικά μια συνθήκη με τη Γερμανία, μια γερμανοβουλγαρική συμφωνία, μια πολεμική σύμβαση με τη Γερμανία και την Αυστροουγγαρία και μια σύμβαση με την Τουρκία, στις 22 Σεπτέμβρη κήρυξε επιστράτευση, και στις 11 Οκτώβρη επιτέθηκε εναντίον της Σερβίας, εγκλωβίζοντας τον Σερβικό στρατό ανάμεσα σε 3 μέτωπα.  Σε τέσσερις μέρες αργότερα, στις 15 Οκτωβρίου, ο Σερβικός στρατός υποχώρησε ολοκληρωτικά προς τον Αλβανικο Γολγοθά και κατεφυγε στην Κερκυρα και τη Θεσσαλονίκη. 

## Πηγές
*Илчев, И., България и Антантата през Първата световна война
*Porter, Ch. The Career of Theophile Delcasse. Wesport, Connecticut, 1975
*Churchill W.S. The World Crisis. New York. Charles Scribner Sons, 1949
*Стателова, Ел., История на България
*Влаховм Т., Отношения между България и Централните сили по време на войните 1912- 1918г
*Райчевски, Ст., Българите в световните хроники 1912-1919

κατηγορία:Ιστορία της Βουλγαρίας κατά την διάρκεια του Α΄ Παγκοσμίου Πολέμου
Κούρης Ερήμης

Ο **Αθλητικός Μορφωτικός Σύλλογος Κούρης Ερήμης** είναι κυπριακός αθλητικός σύλλογος με έδρα την Ερήμη της επαρχίας Λεμεσού. Ιδρύθηκε το 1966. Χρώματα της ομάδας είναι το κόκκινο και το άσπρο.Διαθέτει τμήματα ποδοσφαίρου και πετοσφαίρισης γυναικών.

## Ιστορία
Η ομάδα ιδρύθηκε το 1966.Το όνομα της προέρχεται από τον ποταμό Κούρη που βρίσκεται κοντά στην Ερήμη. 

## Ποδόσφαιρο
Η ομάδα συμμετείχε στις διοργανώσεις της Επαρχιακής Ποδοσφαιρικής Ομοσπονδίας Λεμεσού (ΕΠΟΛ). Το 2014 εξασφάλισε την ένταξη του στην Κυπριακή Ομοσπονδία Ποδοσφαίρου (ΚΟΠ) ως ομάδα Δ΄ κατηγορίας μέσω του πρωταθλήματος ένταξης 2014. Στην πρώτη συμμετοχή της στο πρωτάθλημα Δ΄ κατηγορίας τερμάτισε στην πέμπτη θέση του πρωταθλήματος. Παρόλο που σύμφωνα με την προκήρυξη η θέση αυτή δεν οδηγούσε σε άνοδο στην Γ΄ κατηγορία, εντούτοις η ομάδα προβιβάστηκε καθώς αποφασίστηκε η αύξηση των ομάδων της Α΄ κατηγορίας και η αναδιοργάνωση της Β΄ και Γ΄ κατηγορίας. Έτσι, από τη Δ΄ κατηγορία 2014-15 προβιβάστηκαν οι πρώτες πέντε ομάδες. Την περίοδο 2015-16 τερμάτισε στην προτελευταία θέση και υποβιβάστηκε στην Επίλεκτη κατηγορία ΣΤΟΚ. Την περίοδο 2017-18 κατάκτησε το πρωτάθλημα, κερδίζοντας παράλληλα και την άνοδο του στη Γ΄ κατηγορία.





### Δεκαετία 2020-2029
Την περίοδο 2019-20 ο Κούρης συμμετείχε στη Γ΄ κατηγορία 2019-20. Η ομάδα διεκδικούσε την άνοδο της στη Β΄ κατηγορία. Λόγω της Πανδημίας του κορονοϊού το πρωτάθλημα αρχικά ανεστάλη και στη συνέχεια διεκόπη. Ο Κούρης  προβιβάστηκε στη Β΄ κατηγορία μαζί με άλλες 3 ομάδες λόγω της κατάργησης του υποβιβασμού σε όλες τις κατηγορίες και την άνοδο των πρώτων ομάδων. Την περίοδο 2020-21 τερμάτισε στη δέκατη τρίτη θέση του πρωταθλήματος Β΄ κατηγορίας και υποβιβάστηκε. Την περίοδο 2023-24 ήταν φιναλίστ στο Κύπελλο Γ΄ κατηγορίας και Επίλεκτης κατηγορίας ΣΤΟΚ.




## Τίτλοι-Διακρίσεις
* Επίλεκτη κατηγορία ΣΤΟΚ:
** Πρωταθλητής (1): 2017-18

*Κύπελλο Γ΄ κατηγορίας και Επίλεκτης κατηγορίας ΣΤΟΚ:
**Φιναλίστ (1): 2024

* Πρωτάθλημα πρωταθλητριών ΣΤΟΚ:
** Πρωταθλητής (1): 2012

* Κύπελλο ΣΤΟΚ:
** Κυπελλούχος (2): 2011, 2014

*Ασπίδα ΣΤΟΚ:
** Νικητής (2): 2011, 2014

* Α΄ κατηγορία ΕΠΟΛ:
** Πρωταθλητής (2): 2009-10, 2011-12

* Κύπελλο ΕΠΟΛ:
** Κυπελλούχος (4): 2009-10, 2010-11, 2011-12, 2012-13

* Β΄ κατηγορία ΕΠΟΛ:
** Πρωταθλητής (1): 2007-08

## Πετοσφαίριση γυναικών

Το τμήμα πετοσφαίρισης γυναικών του Κούρη ιδρύθηκε το 2023. Αγωνίζεται στην Β΄ Κατηγορία πετοσφαίρισης γυναικών Κύπρου. Το 2025 κατέκτησε το πρώταθλημα Β'Κατηγορίας και ανήλθε για πρώτη φορά στην Α΄ Κατηγορία.

## Τίτλοι-Διακρίσεις
* Β΄ Κατηγορία:
** Πρωταθλητής (1): 2025
* Β2΄ Κατηγορία:
** Πρωταθλητής (1): 2024

## Παραπομπές


## Πηγές
*

## Δείτε επίσης
*Ποδόσφαιρο στην Κύπρο

## Εξωτερικοί σύνδεσμοι

*Προφίλ στην ιστοσελίδα της Κυπριακής Ομοσπονδίας Ποδοσφαίρου

Κατηγορία:Αθλητικοί σύλλογοι Επαρχίας Λεμεσού
Κατηγορία:Ιδρύσεις αθλητικών συλλόγων το 1966
Κατηγορία:Ποδοσφαιρικές ομάδες Κύπρου (ανδρών)
Κατηγορία:Ερήμη
Θεόδωρος

Το όνομα **Θεόδωρος**  μπορεί να αναφέρεται στα παρακάτω λήμματα:

* Θεόδωρος (όνομα), κύριο ανδρικό όνομα.
* Άγιος Θεόδωρος, Άγιοι της ορθόδοξης χριστιανικής εκκλησίας και οικισμοί.

## Πρόσωπα της αρχαιότητας

### Ιστορικά πρόσωπα
*Θεόδωρος ο Σάμιος Γλύπτης και αρχιτέκτονας (6ος αι. π.Χ.)
*Θεόδωρος ο Κυρηναίος Μαθηματικός (5ος αι. π.Χ.)
*Θεόδωρος ο άθεος, Έλληνας φιλόσοφος, (4ος αι. π.Χ.)
*Θεόδωρος από τη Γάδαρα της Παλαιστίνης, Ρήτορας (1ος αι. π.Χ.)
*Θεόδωρος ο Μεσσήνιος, ολυμπιονίκης στο αγώνισμα του σταδίου (1ος αι. π.Χ.)

## Πρόσωπα της βυζαντινής περιόδου και της τουρκοκρατίας

### Ιστορικά πρόσωπα
*Θεόδωρος ο Ασιναίος Νεοπλατωνικός φιλόσοφος (4ος αι. μ.Χ.)
*Θεόδωρος ο Φλάβιος Μάλλιος Ρωμαίος ύπατος και συγγραφέας (4ος αι. μ.Χ.) 

### Πατριάρχες
*Πατριάρχης Θεόδωρος Α΄, (7ος αιώνας)
*Θεόδωρος Α΄ Αλεξανδρείας, (7ος αιώνας)
*Θεόδωρος Α΄ Πατριάρχης Αντιοχείας (8ος αιώνας)
*Θεόδωρος Β΄ Πατριάρχης Αντιοχείας (10ος αιώνας)
*Θεόδωρος Γ΄ Πατριάρχης Αντιοχείας (11ος αιώνας)
*Θεόδωρος Βαλσαμών, Πατριάρχης Αντιοχείας, (12ος αιώνας)
*Θεόδωρος Β΄ Ειρηνικός, Πατριάρχης Κωνσταντινουπόλεως, (13ος αιώνας)
*Πατριάρχης Αλεξανδρείας Θεόδωρος Β΄
*Πάπας Θεόδωρος Β΄ Αλεξανδρείας

### Πάπες
*Αντίπαπας Θεόδωρος, (7ος αιώνας)
*Πάπας Θεόδωρος Α΄, (7ος αιώνας)
*Πάπας Θεόδωρος Β΄, (9ος αιώνας)

### Αυτοκράτορες της Νίκαιας
*Θεόδωρος Α΄ Λάσκαρης
*Θεόδωρος Β΄ Λάσκαρης
Freedom 24 Krasava FC

Η **Freedom 24 Krasava FC** ήταν κυπριακή ποδοσφαιρική ομάδα από τον Ύψωνα της Λεμεσού. Δημιουργήθηκε το 2014 ως  Ενωση Νέων Υψωνα - Διγενης Υψωνα. Το 2022 μετονομάστηκε σε Freedom 24 Krasava FC. Χρώματα της ομάδας ήταν το κίτρινο και το μαύρο.

## Ενωση Νέων Υψωνα - Διγενης Υψωνα

Η ομάδα ιδρύθηκε το 2014 από την ενοποίηση των σωματείων Ένωση Νέων Ύψωνα και Διγενής Ακρίτας Ύψωνα.. Χρώματα της ομάδας είναι το κίτρινο και το πράσινο.

Ξεκίνησε να αγωνίζεται από το πρωτάθλημα Γ' Κατηγορίας παίρνοντας τη θέση της Ένωσης Νέων Ύψωνα που είχε προβιβαστεί την προηγούμενη περίοδο.

Στο πρώτο παιχνίδι στην ιστορία της κέρδισε 3-0 τον Εθνικό Άσσιας στην έδρα της. Στο τέλος του πρωταθλήματος τερμάτισε στην πέμπτη θέση, η οποία μέχρι σήμερα αποτελεί την καλύτερη στην ιστορία της.

Η ομάδα συνέχισε και τα επόμενα χρόνια στην Γ΄ κατηγορία χωρίς να κινδυνέψει με υποβιβασμό αλλά και χωρίς να διεκδικήσει άνοδο.

Την περίοδο 2018-19 τερμάτισε στην τρίτη θέση του πρωταθλήματος και προβιβάστηκε στη Β΄ κατηγορία.200px|left|Το έμβλημα της ΕΝΥ/Διγενής Ύψωνα. Την περίοδο 2019-20 συμμετείχε στη Β΄ κατηγορία 2019-20. Λόγω της Πανδημίας του κορονοϊού το πρωτάθλημα αρχικά ανεστάλη και στη συνέχεια διεκόπη.  Την περίοδο 2020-21 τερμάτισε στη δέκατη όγδοη θέση του πρωταθλήματος Β΄ κατηγορίας και υποβιβάστηκε. Την περίοδο 2021-22 προβιβάστηκε ξανά στην Β'Κατηγορία, ενώ την ίδια χρονιά κατέκτησε και το Κύπελλο Γ΄ κατηγορίας και Επίλεκτης κατηγορίας ΣΤΟΚ.






1Η Ε.Ν.Υ.-Διγενής κέρδισε 22 βαθμούς. Ωστόσο τιμωρήθηκε με αφαίρεση 3 βαθμών και έτσι στην τελική βαθμολογία αναγράφονται 19 βαθμοί.

### Συμμετοχές ανά κατηγορία
Ο πίνακας που ακολουθεί παρουσιάζει τις συμμετοχές της ομάδας ανά εθνική κατηγορία του Συστήματος ποδοσφαιρικών πρωταθλημάτων Κύπρου έως την περίοδο 2019-20 καθώς και στις διοργανώσεις κυπέλλου έως και την περίοδο 2018-19.




## Τίτλοι-Διακρίσεις
*Κύπελλο Γ΄ κατηγορίας και Επίλεκτης κατηγορίας ΣΤΟΚ:
**Κυπελλούχος (1): 2022

## Μετονομασία σε Freedom 24 Krasava FC

Το 2022 η ΕΝΥ/Διγενής Ύψωνα πέρασε στην ιδιοκτησία του Ρώσου επενδυτή Γεβγκένι Σαβίν και μετονομάστηκε σε Freedom 24 Krasava FC, ενώ  χρώματα της ομάδας έγιναν το κίτρινο και το μαύρο. Ο Σαβίν  ήταν ιδιοκτήτης ομώνυμης ομάδας με έδρα το Οντίντσοβο της Ρωσίας και η οποία αποβλήθηκε από το Ρωσικό πρωτάθλημα εξαιτίας της αντίθεσης του Σαβίν στην Ρωσική εισβολή στην Ουκρανία. Η ομάδα συνέχισε να αγωνίζεται στην  Β΄ κατηγορία της Κύπρου μέχρι το 2024 οπόταν και παραχώρησε την θέση της στην ομάδα Freedom 24 Ένωση Νέων Ύψωνα.

## Παραπομπές


## Δείτε επίσης
*Ποδόσφαιρο στην Κύπρο

## Εξωτερικοί σύνδεσμοι

*Προφίλ στην ιστοσελίδα της Κυπριακής Ομοσπονδίας Ποδοσφαίρου

Κατηγορία:Ιδρύσεις ποδοσφαιρικών ομάδων το 2014
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Αθλητικοί σύλλογοι Επαρχίας Λεμεσού
Κατηγορία:Ύψωνας
Ναντιέζντα Γκρανόφσκαγια

Η **Ναντία Ολεξάντριβνα Γρανόφσκαγια - Μέϊχερ** (*Наді́я Олекса́ндрівна Ме́йхер*, 10 Απριλίου 1972) είναι Ουκρανή τραγουδίστρια, ηθοποιός, παρουσιάστρια και πρώην μέλος του ρωσο-ουκρανικού γυναικείου συγκροτήματος ΒΙΑ Γκρα (, ).

## Καριέρα
### ΒΙΑ Γκρα
Η Ναντιέζντα ήταν τραγουδίστρια στο ρωσο-ουκρανικό συγκρότημα ΒΙΑ Γκρα, από την περίοδο (2000-2002, 2002-2006 και 2009-2011), συνέχισε σόλο καριέρα από το 2011 και έπειτα.

#### Μέλη του συγκροτήματος


TimeAxis = orientation:horizontal format:yyyy
ImageSize = width:800 height:500
PlotArea = width:700 height:450 bottom:20 left:20

Colors =
  id:canvas value:rgb(0.97,0.97,0.97)
  id:grid1  value:rgb(0.86,0.86,0.86)
  id:grid2  value:gray(0.8)
  id:bars   value:rgb(0.96,0.96,0.6)

BackgroundColors = canvas:canvas

Period     = from:2000 till:2014
ScaleMajor = unit:year increment:1 start:2000 gridcolor:grid1

BarData=
  barset:Groupmembers

PlotData=

# set defaults
  width:25 fontsize:M textcolor:black align:left anchor:from shift:(10,-4) color:bars

  barset:Groupmembers

  from:2000.71 till:2003.12 text:"Αλιόνα Βίνιτσκαγια"
  from:2000.71 till:2002.42 text:"Ναντιέζντα Γκρανόφσκαγια
  from:2002.91 till:2006.12 text:"Ναντιέζντα Γκρανόφσκαγια
  from:2009.17 till:2011.90 text:"Ναντιέζντα Γκρανόφσκαγια
  from:2002.42 till:2002.91 text:"Τατιάνα Νάϊνικ" 
  from:2002.45 till:2004.52 text:"Άννα Σεντοκόβα" 
  from:2003.12 till:2007.59 text:"Βέρα Μπρέζνιεβα" 
  from:2004.53 till:2004.77 text:"Σβετλάνα Λομποντά"
  from:2004.77 till:2012.70 text:"Αλμπίνα Τζαναμπάγεβα"
  from:2006.12 till:2006.39 text:"Χριστίνα Κοτς-Γότλιμπ"
  from:2006.4 till:2007.41 text:"Όλγκα Ρομανόφσκαγια"
  from:2007.43 till:2009.17 text:"Μεσέντα Μπαγκαουντίνοβα"
  from:2008.31 till:2010.31 text:"Τατιάνα Κοτόβα"
  from:2010.31 till:2012.70 text:"Γιέβα Μπουσμινά"
  from:2011.90 till:2012.64 text:"Σάντα Δημόπουλος"
  from:2013.1 till:end text:"Μίσα Ρομάνοβα"
  from:2013.1 till:end text:"Έρικα Γκέρτσεκ"
  from:2013.1 till:end text:"Αναστασία Κοζέβνικοβα"
  

## Προσωπική Ζωή
Η Ναντιέζντα Γκρανόφκαγια έχει δύο παιδιά.

## Παραπομπές


## Εξωτερικοί σύνδεσμοι

* https://www.instagram.com/miraculum_voce on Official Instagram
* https://www.instagram.com/meiherbymeiher_eu_ua on Brand Instagram
* https://www.facebook.com/meiherbymeiher.eu.ua on Facebook

Κατηγορία:Ουκρανές τραγουδίστριες
Κατηγορία:Ουκρανοί ηθοποιοί
Τατιάνα Κότοβα

Η **Τατιάνα Νικολάεβνα Κότοβα** (Ρωσικά: Татьяна Николаевна Котова), είναι Ρωσίδα τραγουδίστρια, μοντέλο, ηθοποιός, τηλεοπτική προσωπικότητα και πρώην μέλος του Ρωσο-Ουκρανικού γυναικείου συγκροτήματος ΒΙΑ Γκρα, Το 2006 ήταν η Μις Ρωσία και το 2007 είχε πάρει μέρος στο διαγωνισμό ομορφιάς Μις Υφήλιος εκπροσωπώντας τη Ρωσία.

## Μέλη ВИА Гра

## Timeline


TimeAxis = orientation:horizontal format:yyyy
ImageSize = width:800 height:500
PlotArea = width:700 height:450 bottom:20 left:20

Colors =
  id:canvas value:rgb(0.97,0.97,0.97)
  id:grid1  value:rgb(0.86,0.86,0.86)
  id:grid2  value:gray(0.8)
  id:bars   value:rgb(0.96,0.96,0.6)

BackgroundColors = canvas:canvas

Period     = from:2000 till:2014
ScaleMajor = unit:year increment:1 start:2000 gridcolor:grid1

BarData=
  barset:Groupmembers

PlotData=

# set defaults
  width:25 fontsize:M textcolor:black align:left anchor:from shift:(10,-4) color:bars

  barset:Groupmembers

  from:2000.71 till:2003.12 text:"Αλιόνα Βίνιτσκαγια"
  from:2000.71 till:2002.42 text:"Ναντιέζντα Γκρανόφσκαγια
  from:2002.91 till:2006.12 text:"Ναντιέζντα Γκρανόφσκαγια
  from:2009.17 till:2011.90 text:"Ναντιέζντα Γκρανόφσκαγια
  from:2002.42 till:2002.91 text:"Τετιάνα Νάϊνικ" 
  from:2002.45 till:2004.52 text:"Άννα Σεντοκόβα" 
  from:2003.12 till:2007.59 text:"Βέρα Μπρέζνιεβα" 
  from:2004.53 till:2004.77 text:"Σβετλάνα Λομποντά"
  from:2004.77 till:2012.70 text:"Αλμπίνα Τζαναμπάγεβα"
  from:2006.12 till:2006.39 text:"Χριστίνα Κοτς-Γότλιμπ"
  from:2006.4 till:2007.41 text:"Όλγα Ρομανόφσκαγια"
  from:2007.43 till:2009.17 text:"Μεσέντα Μπαγκαουντίνοβα"
  from:2008.31 till:2010.31 text:"Τατιάνα Κοτόβα"
  from:2010.31 till:2012.70 text:"Γιέβα Μπουσμινά"
  from:2011.90 till:2012.64 text:"Σάντα Δημόπουλος"
  from:2013.1 till:end text:"Μίσα Ρομάνοβα"
  from:2013.1 till:end text:"Έρικα Γκέρτσεκ"
  from:2013.1 till:end text:"Αναστασία Κοζεβνίκοβα"
  

## Μέλη σε λίστα

***[[Έρικα Γκέρτσεκ]]***  (2013-σήμερα)  ***[[Μίσα Ρομάνοβα]]***  (2013-σήμερα)  ***[[Αναστασία Κοζεβνίκοβα]]***  (2013-σήμερα)Αλιόνα Βίνιτσκαγια (2000-2003)***[[Ναντιέζντα Γκρανόφσκαγια]]*** (2000-2002)(2002-2006)(2009-2011)Τετιάνα Νάϊνικ (2002)***[[Άννα Σεντοκόβα]]*** (2002-2004)***[[Βέρα Μπρέζνιεβα]]*** (2003-2007)Σβετλάνα Λομποντά (2004) Αλμπίνα Τζαναμπάγεβα (2004-2012) Χριστίνα Κοτς-Γότλιπ(2006) Όλγα Ρομανόφσκαγια(2006-2007)Μεσέντα Μπαγκαουντίνοβα (2007-2009) Τατιάνα Κότοβα (2008-2010) Σάντα Δημόπουλος (2011-2012) Γιέβα Μπουσμινά(2010-2012).

## Παραπομπές


## Εξωτερικοί σύνδεσμοι

* http://tatiana-kotova.ru/ 
* https://web.archive.org/web/20181110115251/http://kotova.info/ kotova.info

Κατηγορία:Ρωσίδες τραγουδίστριες
Κατηγορία:Ρωσίδες ηθοποιοί
Κατηγορία:Ρωσίδες μοντέλα
Κατηγορία:Φωτομοντέλα
Κατηγορία:Μις Ρωσία
Κασρ ιμπν Βαρντάν

Το **Κασρ ιμπν Βαρντάν** (*[[αραβικά]] : قصر أبن وردان*) είναι ένα βυζαντινό στρατιωτικό συγκρότημα του 6ου αιώνα που βρίσκεται στην συριακή έρημο , περίπου 60 χιλιόμετρα βορειοανατολικά από την Χάμα κοντά στην πόλη Αλ Χαμράα.

Το συγκρότημα του παλατιού, η εκκλησία και οι στρατώνες ανεγέρθηκαν στα μέσα του έκτου αιώνα από τον βυζαντινό αυτοκράτορα Ιουστινιανό Α΄ (527-565) ως μέρος της αμυντικής γραμμής (μαζί με την Ρεσάφα και την Χαλαμπίγιε) εναντίον των Σασσανιδών Περσών. Το μοναδικό του στυλ, "εισάγεται" απευθείας από την Κωνσταντινούπολη και δεν βρέθηκε πουθενά αλλού στη σημερινή Συρία, μάλλον επιλέχθηκε για να εντυπωσιάσει τις τοπικές φυλές των Βεδουίνων και να εδραιώσουν τον έλεγχό τους. Ο βασάλτης που χρησιμοποιήθηκε στην κατασκευή του μεταφέρθηκε από κάπου μακριά βόρεια ή στα νότια από την περιοχή και οι μαρμάρινοι κίονες και κιονόκρανα υποτίθεται ότι μεταφέρθηκαν από την Απάμεια.
 
## Διασωθέντα Ερείπια
Τίποτα δεν παραμένει από τους στρατώνες και τα κτήρια τους σήμερα. Το ανάκτορο ήταν πιθανώς κατοικία του τοπικού κυβερνήτη. Το καλύτερα σωζόμενο τμήμα του είναι η νότια πρόσοψη του με εναλλασσόμενες ζώνες βασάλτη μαύρου και κίτρινου τούβλου. Υπάρχουν ερείπια των στάβλων στα βόρεια και ένα μικρό συγκρότημα λουτρών στο ανατολικό τμήμα του παλατιού με μια κεντρική αυλή. Η λειτουργία της κάθε αίθουσας υποδεικνύεται από μία πέτρα.

Η εκκλησία, τετράγωνου σχήματος με ένα κεντρικό κλίτος και δύο πλαϊνά κλίτη, στέκεται ακριβώς δυτικά του ανακτόρου και είναι αρχιτεκτονικά παρόμοια με αυτό, αλλά λίγο μικρότερη. Αρχικά είχε έναν μεγάλο θόλο, μόνο ένα σφαιρικό τρίγωνο από αυτόν παραμένει μέχρι σήμερα.

Αρχικά είχε τρεις πλευρές, μόνο η βόρεια και η νότια παραμένουν σήμερα, είχαν επάνω όροφο , γυναικωνίτη, που προορίζονταν για τις γυναίκες. Η τέταρτη πλευρά ήταν ημικυκλική με τρούλο αψίδα. 

## Φωτογραφίες

Αρχείο:QasrIbnWardanChurch.jpg|Ερείπια της εκκλησίας
Αρχείο:QasrIbnWardanChurchArches.jpg|Διατηρητέες καμάρες της εκκλησίας


## Πηγές
*

## Εξωτερικοί σύνδεσμοι
* 

Κατηγορία:Βυζαντινά κάστρα
Κατηγορία:Κάστρα στην Συρία
Κατηγορία:Βυζαντινή Συρία
Οξάνα Φιόντοροβα

Η **Οξάνα Γκενάντγεβνα Φιόντοροβα** (Ρωσικά *Окса́на Генна́дьевна Фёдорова*, Κυριλλικά: *Oksana Gennadyevna Fedorova*, γεννήθηκε 17 Δεκεμβρίου 1977) είναι Ρωσίδα τραγουδίστρια, μοντέλο, ηθοποιός, τηλεπαρουσιάστρια, σχεδιάστρια μόδας, πολιτικός και Μις Υφήλιος 2002, ενώ λίγο καιρό αργότερα εκθρονίστηκε. 

## Πρώιμη ζωή
Γεννήθηκε στο Πσκοφ της πρώην ΕΣΣΔ. Φοίτησε στο λύκειο του Πσκοφ και ήταν αρχηγός της ομάδας βόλεϊ και έμαθε να παίζει κιθάρα ενώ ήταν στο σχολείο. Μετά την αποφοίτησή της, προσπάθησε να ξεκινήσει μια καριέρα μοντέλου, αλλά διάφορα πρακτορεία μοντέλων στην Αγία Πετρούπολη και τη Μόσχα δεν ενδιαφέρθηκαν για αυτήν.

Αφού εργάστηκε ως αστυνομικός στο Πσκοφ, μετακόμισε στην Αγία Πετρούπολη για να σπουδάσει στο Κρατικό Πανεπιστήμιο της Αγίας Πετρούπολης του Υπουργείου Εσωτερικών της Ρωσίας. Όταν ήταν φοιτήτρια, εργάστηκε ως ερευνήτρια για την αστυνομία μεταφορών του Πούλκοβο. Αποφοίτησε από το πανεπιστήμιο το 2000 και αργότερα ξεκίνησε μεταπτυχιακές σπουδές στο ίδιο πανεπιστήμιο.

Έγραψε τη διατριβή της με θέμα "Ρύθμιση ιδιωτικών ντετέκτιβ και δραστηριότητες ασφαλείας στη Ρωσική Ομοσπονδία" και δίδαξε επίσης το αστικό δίκαιο σε φοιτητές. Το 2002, έλαβε το διδακτορικό της πτυχίο Φιλοσοφίας στο αστικό δίκαιο από το Πανεπιστήμιο της Αγίας Πετρούπολης του Υπουργείου Εσωτερικών της Ρωσίας. Αφού έλαβε το διδακτορικό της, συνέχισε να διδάσκει στο Πανεπιστήμιο της Αγίας Πετρούπολης του Υπουργείου Εσωτερικών της Ρωσίας.

## Καριέρα ως μοντέλο
Το 1999, άρχισε να εργάζεται επαγγελματικά ως μοντέλο και αργότερα μπήκε στα καλλιστεία. Εκείνη τη χρονιά ονομάστηκε Μις Αγία Πετρούπολη και Μις Καλοκαγκαθιά. Ως μοντέλο, έχει εργαστεί για σχεδιαστές όπως ο Tony Ward και η Yulia Yanina, εκτός από τη συμμετοχή σε εβδομάδες μόδας στη Ρώμη, το Μιλάνο και τη Μόσχα.

Το 2001 εκπροσώπησε την Αγία Πετρούπολη στα Μις Ρωσία, όπου ανακηρύχθηκε νικήτρια. Ως νικήτρια του τίτλου της Μις Ρωσία εκπροσώπησε τη Ρωσία στο διαγωνισμό ομορφιάς Μις Υφήλιος 2002 στο Σαν Χουάν του Πουέρτο Ρίκο, αντί του 2001 λόγω των σπουδών της, όπου κέρδισε και έγινε η πρώτη ρωσίδα Μις Υφήλιος.

Λίγους μήνες μετά τη στέψη της, εκθρονίστηκε από τον Οργανισμό Μις Υφήλιος, ενώ αργότερα δήλωσε σε συνέντευξή της ότι είχε αρνηθεί να εκτελέσει τα καθήκοντά της, όπως είχε επιπωθεί. Ο τίτλος πέρασε στην 1η αναπληρωματική Γιοστίν Πασέκ από τον Παναμά, η οποία στη συνέχεια έγινε η πρώτη Μις Υφήλιος της χώρας της. Η Φιόντοροβα είναι η πρώτη Μις Υφήλιος που εκθρονίστηκε.

## Κλιπ
* 2008 — Твоя любовь (με τον Ντίμα Μπιλάν) (мюзикл «Золотая рыбка»)
* 2009 — Права любовь (με τον Νικολάι Μπάσκοφ)
* 2010 — На шаг один
* 2011 — Всё из-за тебя
* 2012 — Моя доктрина

## Παραπομπές


## Εξωτερικοί σύνδεσμοι

*http://fedorovaoksana.com/

 
Κατηγορία:Ρωσίδες τραγουδίστριες
Κατηγορία:Ρωσίδες ηθοποιοί
Κατηγορία:Ρωσίδες μοντέλα
Κατηγορία:Πρέσβεις Καλής Θέλησης της UNICEF
Κατηγορία:Μις Ρωσία
Κατηγορία:Μις Υφήλιος
Κωνσταντιάνα Δάφνη

Η **Κωνσταντιάνα Δάφνη** ήταν βυζαντινή οχύρωση που εγκαινιάστηκε πιθανότατα το 327 στην αριστερή όχθη του Δούναβη, στη σημερινή Ρουμανία απέναντι από το Τρανσμαρλίσκα, σημερινό Τουτρακάν της Βουλγαρίας, στο δέλτα του ποταμού Αργκές. Το 367 ο αυτοκράτορας Ουάλης διέσχισε τον Δούναβη στη Δάφνη χρησιμοποιώντας μια πλωτή γέφυρα. Αναφέρθηκε από τον Αμμιανό Μαρκελίνο και τον Προκόπιο Καισαρείας.

Η θέση του είναι άγνωστη,  σήμερα πιστεύεται ότι η πιο πιθανή θέση του είναι στο Γκραντίστεα, ενώ μερικοί ιστορικοί πιστεύουν ότι η Δάφνη είναι το σημερινό Κάστρο Σουκιντάβα.

## Παραπομπές


Κατηγορία:Βυζαντινά κάστρα
Κατηγορία:Κάστρα στη Ρουμανία
Κατηγορία:Οικισμοί της Βυζαντινής Αυτοκρατορίας
Havana Club

thumb|300px|right|Μπουκάλια από διάφορες ετικέτες του Havana Club
To **Havana Club** είναι μάρκα ρούμι που παράγεται στην Σάντα Κρους ντελ Νόρτε της Κούβας. Η ετικέτα δημιουργήθηκε το 1878 από τον Χοσέ Αρετσαβάλα. Μετά την Κουβανική Επανάσταση του 1959, η λαϊκή κυβέρνηση της Κούβας κοινωνικοποίησε το αποστακτήριο και την εταιρεία. Από το 1994, παράγεται από την Havana Club International, μια επιχείρηση όπου το ήμισυ ανήκει στην Pernod Ricard ενώ το άλλο μισό, στην κυβέρνηση της Κούβας.

## Ετικέτες
Οι εν ενεργεία ετικέτες του Havana Club είναι:

**Añejo 3 Años*
**Añejo Reserva*
**Añejo 7 Años*
**Selección de Maestros*
**Añejo 15 Años*
**Máximo Extra Añejo*

## Υποσημειώσεις


## Εξωτερικοί σύνδεσμοι
* Επίσημη σελίδα στα ελληνικά

Κατηγορία:Ρούμι
Κατηγορία:Οικονομία της Κούβας
Τιτανόσαυρος

Οι Τιτανόσαυροι (μέλος της συνομοταξίας των Τιτανοσαυροειδών) αποτελούν μια ποικίλλη ομάδα σαυρόποδων δεινοσαύρων, που περιλάμβανε τον Σαλτάσαυρο και τον Ισίσαυρο. Ανακαλύφθηκαν για πρώτη φορά το 1877 από τον Ρίτσαρντ Λύντεκερ. Περιλαμβάνει επίσης κάποια από τα βαρύτερα πλάσματα που περπάτησαν ποτέ στη Γη, όπως ο Αργεντινόσαυρος και ο Πουερτόσαυρος, που ζύγιζαν έως και περίπου 90 τόνους.  Η ονομασία της συνομοταξίας αναφέρεται στην πρωθύστερη ανακάλυψη του Τιτανόσαυρου, γένος που τώρα αμφισβητείται. Μαζί με τα Βραχιοσαυροειδή και τα συγγενικά γένη, αποτελούν τον κλάδο των Τιτανοσαυρόμορφων (Titanosauriformes) ή Μακρύρυγχων (Macronaria).

Κατηγορία:Σαυρίσχια
Το Κλαμπ (τηλεοπτική σειρά)

**Το Κλαμπ** (Ρωσικά: Клуб), είναι μία από τις πιο επιτυχημένες ρώσικες τηλεοπτικές σειρές, προβάλλονταν την περίοδο 2006-2009, είναι στο είδος δράμα/κωμωδία και πρωταγωνιστούν οι: Πιότρ Φιόντοροφ και Νάστια Ζαντορόζναγια.

## Πλοκή
Το τηλεοπτικό κανάλι MTV Ρωσία αποκάλεσε αυτή τη σειρά "Μια ιστορία της Σταχτοπούτας στο ύφος της R&B". Κάθε επεισόδιο της σειράς έχει και μια διαφορετική ιστορία, αλλά με τους ίδιους χαρακτήρες, που φτιάχνουν μια αδιάσπαστη αλυσίδα μεταξύ τους. Αυτή η νεανική σειρά σχετίζεται με τη νυχτερινή ζωή. Η Βασιλίσσα (Βάσια), ένα απλό κορίτσι που τυχαία εισέρχεται στα πιο μοδάτα κλαμπ της πόλης. Εκεί συναντά τον Ντανίλα, το ομορφόπαιδο της παρέας, πλέιμποι αγόρι και γιος του συν-ιδιοκτήτη του Κλαμπ. Το "Κλαμπ", είναι ένα τηλεοπτικό έπος για τη γέννηση μίας σούπερ σταρ, μια λεπτομερή περιγραφή του συνόλου είναι η «κουζίνα» της ρωσικής σόου μπίζνες.

## Καστ
### Κύριοι Ρόλοι
* Πιότρ Φιόντοροφ — *Ντανίλα (1-4,8 σεζόν)*
* Νάστια Ζαντορόζναγια — διπλός ρόλος: *Βασιλίσσα, οι φίλοι της την φωνάζουν Βάσια (1-5,7,8 σεζόν), και Μαρούσια (7-8 σεζόν)*
* Μαρίνα Αριόλ — *«Στέρβα» Στέλλα (1-8 σεζόν)*
* Σεργκέι Ρούτζεβιτς — *Κόστια-μοζγκ (1-5,7,8 σεζόν)*
* Ιβάν Νικολάγεφ — *Βικ (1-4,8 σεζόν)*
* Άννα Νοσάτοβα — *Ρόζα (1-3,8 σεζόν)*
* Αλεξέι Γιάνιν — *Άλεξ (4-5 σεζόν)*
* Αλεξάντρ Τολμάτσκι — *σκηνοθέτης (1-4,7,8 σεζόν)*
* Εκατερίνα Καμπάκ — *Κάτια (1-4,6-8 σεζόν)*
* Σεργκέι Τσούγκιν — *Γιαροσλάφ (5-7 σεζόν)*
* Αναστασία Κλιούεβα — *Πολίνα (5,6 σεζόν)*
* Όλα Κέϊρου — *Όλα, φίλη του Γιάρικ (5-8 σεζόν)*
* Κίριλ Σαλιόνοφ — *Νικ (7,8 σεζόν)*
* Γιεβγκένιγια Βολκόβα — *Γιέβα (5-8 σεζόν)*
* Στανισλάφ Έρντλει — *Φιλίπ (5,6 σεζόν)*
* Πάβελ Πριλούτσνι — *Ρέι (8 σεζόν)*
* Νατάλια Προσβέτοβα — *κουτσομπόλα Βαρβάρα (1-7 σεζόν)*
* Σαμπίνα Αχμέντοβα — *κουτσομπόλα Ταμάρα (1-7 σεζόν)*
* Τιμούρ Μπατρουντίνοφ — *Γκρίσα «Λούζερ» (1-4 σεζόν)*
* Όλγκα Ζαίτσεβα — *Μάργκο (4,8 σεζόν)*
* Λεονιντ Τζιούνικ — *Λεονίντ Αργκάντγεβιτς *«Λιμπερμάν»* (3-8 σεζόν)*

### Κάμεο
* Γιάννα Ρουντκόφσκαγια
* Άννα Σεμενόβιτς
* Ντίμα Μπιλάν
* Σεργκέι Λάζαρεφ
* Βλαντ Τοπάλοφ
* Σεργκέι Ζβέρεφ
* Λίλαγκάιζ
* Σεριόγκα
* Βαλέρια
* Οτπέτιγιε Μοσένικι
* Coolio
* Dino MC 47
* Τσέλσι

## Εξωτερικοί σύνδεσμοι
* 
* Статья о сериале 
* Клуб на сайте Афиша
* Описания сериала 

Κατηγορία:Ρωσικές τηλεοπτικές σειρές
Παϊγιάκο

Το **Παϊγιάκο** (ισπανικά: *Paillaco*) είναι μια πόλη και κοινότητα στη νότια Χιλή. Βρίσκεται στην επαρχία Βαλδίβια της περιοχής Λος Ρίος, και είναι περίπου 48 χλμ νοτιοανατολικά της Βαλδίβια.

Σύμφωνα με την απογραφή του 2002, το Παϊγιάκο εκτείνεται σε μια έκταση 896 χλμ² και είχε 19.237 κατοίκους.

Ως κοινότητα, το Παϊγιάκο είναι μια διοικητική διαίρεση του τρίτου επιπέδου της Χιλής που διοικείται από ένα δημοτικό συμβούλιο, διευθύνεται από έναν δήμαρχο ο οποίος εκλέγεται άμεσα κάθε τέσσερα χρόνια.

Η κοινότητα εκπροσωπείται στη Γερουσία της Χιλής από τον πρώην πρόεδρο Εδουάρδο Φρέι Ρουίς Τάγλε.

## Εξωτερικοί σύνδεσμοι
* Δήμος του Παϊγιάκο 
* Indicadores comunales de Paillaco en la Biblioteca del Congreso Nacional de Chile Κοινοτικοί δείκτες του Παϊγιάκο στη βιβλιοθήκη του Κογκρέσου της Χιλής 
* Εθνικό Ινστιτούτο της Στατιστικής  

Κατηγορία:Πόλεις της Χιλής
Κατηγορία:Κοινότητες της Χιλής
Β΄ κατηγορία ποδοσφαίρου ανδρών Κύπρου 1972-73

Η **Β΄ κατηγορία Κύπρου 1972-73** αποτέλεσε το 18ο πρωτάθλημα στη Β΄ κατηγορία ποδοσφαίρου της Κύπρου. Το πρωτάθλημα κατέκτησε ο ΑΠΟΠ Πάφου για 3η φορά στην ιστορία του.

## Σύστημα διεξαγωγής
Στο πρωτάθλημα της Β΄ κατηγορία την περίοδο 1972-73 συμμετείχαν 14 ομάδες. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα προβιβάστηκε στην Α΄ κατηγορία 1973-74. Η τελευταία ομάδα υποβιβάστηκε στη Γ΄ κατηγορία 1973-74.

### Σύστημα βαθμολόγησης
Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Αλλαγές σε σχέση με την [[Β΄ κατηγορία ποδοσφαίρου ανδρών Κύπρου 1971-72|περίοδο 1971-72]]
;Ομάδες που δεν συμμετείχαν στο πρωτάθλημα
Ομάδες που προήχθησαν στην Α΄ κατηγορία 1972-73:
* Ευαγόρας Πάφου
* ΑΣΙΛ Λύσης
* Άρης Λεμεσού

;Ομάδες που συμμετείχαν στο πρωτάθλημα
Ομάδες που διαβαθμίστηκαν από την Α΄ κατηγορία 1971-72:
* ΑΠΟΠ Πάφου

Ομάδες που προήχθησαν από την Γ΄ κατηγορία 1971-72:
* Εθνικός Αστέρας Λεμεσού
* Εθνικός Άσσιας
* Ομόνοια Αραδίππου
* Παρθενών Ζώδιας

## Συμμετέχουσες ομάδες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα.

## Βαθμολογία
Η τελική βαθμολογία του πρωταθλήματος ήταν:

Πηγή: 

## Παραπομπές


## Πηγές
*
*

## Δείτε επίσης

* Α΄ κατηγορία ποδοσφαίρου ανδρών Κύπρου 1972-73
* Γ΄ κατηγορία ποδοσφαίρου ανδρών Κύπρου 1972-73
* Κύπελλο Κύπρου ποδοσφαίρου ανδρών 1972-73

Κατηγορία:Εγχώρια ποδοσφαιρικά πρωταθλήματα 1972-1973
Κατηγορία:Β΄ κατηγορία ποδοσφαίρου ανδρών Κύπρου
Ding An Sich

Οι *Ding An Sich* είναι ελληνικό gothic metal μουσικό συγκρότημα που σχηματίστηκε στην Αθήνα το 1987.

## Ιστορία
Η πρώτη τους δισκογραφική κυκλοφορία ήταν το 7" single ("And/Wandering"). Από το 1998 έως το 1991 ηχογράφησαν τα τραγούδια που αποτέλεσαν το υλικό της πρώτης ολοκληρωμένης δισκογραφικής τους δουλειάς (Old as forever. New as tomorrow). Εκείνη την περίοδο έδωσαν πολλές συναυλίες. Οι πιο αξιομνημόνευτες είναι αυτές με τον Paul Roland και τους The Damned. Το 1996 μετά από αλλαγές στη σύνθεση κυκλοφόρησαν το άλμπουμ The Wanderer & his Shadow. Το 2004 κυκλοφόρησαν το ΕΡ We are involved in a war. Το 2009 συμμετείχαν στην συλλογή Gothic Visions της γερμανικής εταιρίας Echozone. Το 2013 κυκλοφόρησαν το Digital single Kill me with you soft whispered promises.

Η φράση "Ding an sich" είναι όρος στο φιλοσοφικό έργο του Ιμμάνουελ Καντ και σημαίνει το «πράγμα καθεαυτό», δηλαδή την υπερβατική ουσία των πραγμάτων που κατά το Γερμανό στοχαστή είναι αδύνατο να γίνει αντιληπτή από τις αισθήσεις μας.

## Δισκογραφία

### Albums
* The Wanderer And His Shadow 3 versions
* We Are Involved In A War

### Singles & EPs
* And....... /Wandering...
* Ding An Sich / ΑΩ - Telepathy Series Γ-Δ

### Συλλογές
**Των ιδίων**
* Old As Forever... New As Tomorrow

**Πολλών συγκροτημάτων**
* Gothic Visions (με το κομμάτι *Strength*)

### Διάφορα
* Kill Me With Your Soft-whispered Promises (αρχείο MP3)

## Παραπομπές


## Εξωτερικοί σύνδεσμοι
* Δισκογραφία του συγκροτήματος στο Discogs
* Ding An Sich στο Facebook
* Ding An Sich στο CD Baby
* Ding An Sich στο Last.fm

Κατηγορία:Ελληνικά gothic metal συγκροτήματα
Κατηγορία:Ελληνικά μουσικά συγκροτήματα
Δραστικό πυρηνικό φορτίο

μικρογραφία|Διάγραμμα ενός ατόμου που δείχνει την έκταση του ενεργού πυρηνικού φορτίου.
**Δραστικό πυρηνικό φορτίο** (Ζ*) ονομάζεται το φορτίο του πυρήνα (ο αριθμός των πρωτονίων) ελαττωμένο κατά τον αριθμό των ενδιάμεσων ηλεκτρονίων. Ενδιάμεσα είναι όλα τα ηλεκτρόνια εκτός από αυτά της εξωτερικής στιβάδας. Είναι κατά προσέγγιση το φορτίο του πυρήνα (Ζ) μειωμένο κατά το φορτίο των ηλεκτρονίων των εσωτερικών στιβάδων.

Οι ελκτικές δυνάμεις που ασκούνται στα ηλεκτρόνια της εξωτερικής στιβάδας από το φορτίο του πυρήνα (πυρηνικό φορτίο Ζ) ελαττώνονται ως έναν βαθμό, λόγω των απωστικών δυνάμεων που ασκούνται σε αυτά από τα ηλεκτρόνια των εσωτερικών στιβάδων (ενδιάμεσα ηλεκτρόνια).

Το δραστικό πυρηνικό φορτίο (Ζ*) αντιπροσωπεύει το φορτίο του πυρήνα που επιδρά πραγματικά στα ηλεκτρόνια της εξωτερικής στιβάδας, λόγω προάσπισής (θωράκισης) τους από τα ηλεκτρόνια των εσωτερικών στιβάδων.

* Σε μία **[[Περίοδος (περιοδικού πίνακα)|περίοδο]]** του Π.Π. το δραστικό πυρηνικό φορτίο (Ζ*) **αυξάνεται από αριστερά προς τα δεξιά**.

* Σε μία **[[Ομάδα περιοδικού πίνακα|ομάδα]]** του Π.Π. το δραστικό πυρηνικό φορτίο (Ζ*) είναι **περίπου σταθερό**.

Έστω για παράδειγμα τα στοιχεία της IA ομάδας:

3Li: 2, 1, Z* ≈ 3 - 2 = 1.

11Na: 2, 8, 1, Z* ≈ 11 - 10 = 1.

19K: 2, 8, 8, 1, Z* ≈ 19 - 18 = 1.

37Rb: 2, 8, 18, 8, 1, Z* ≈ 37 - 36 = 1.

Το δραστικό πυρηνικό φορτίο (Ζ*) δίνεται από τη σχέση **Ζ*** = **Ζ** - **s**, όπου Ζ είναι ο ατομικός αριθμός (το φορτίο του πυρήνα) και s η **σταθερά προάσπισης** (ή θωράκισης). Η σταθερά s εκφράζει την ικανότητα ενός ηλεκτρονίου να θωρακίζει ένα άλλο ηλεκτρόνιο που βρίσκεται στο ίδιο ή σε διαφορετικό τροχιακό από την ελκτική δύναμη του πυρήνα. Η σταθερά s υπολογίζεται με ακρίβεια με βάση τους κανόνες του Slater και κατά προσέγγιση είναι ίση με τα ηλεκτρόνια των εσωτερικών στιβάδων.

Κατηγορία:Χημικός δεσμός
Άγιος Γεώργιος (αποσαφήνιση)

Το όνομα του  Αγίου της ορθόδοξης, ρωμαιοκαθολικής και άλλων χριστιανικών εκκλησιών Άγιος Γεώργιος μπορεί να αναφέρεται:

## Αποσαφηνίσεις
*Άγιος Γεώργιος (ελληνικά τοπωνύμια)
*Άγιος Γεώργιος (κυπριακά τοπωνύμια)
*Άγιος Γεώργιος (εκκλησίες)
*Άγιος Γεώργιος (μονές)

## Άγιοι
*Άγιος Γεώργιος μεγαλομάρτυρας, ο Τροπαιοφόρος (†303)
*Άγιος Γεώργιος Αρχιεπίσκοπος Θεσσαλονίκης, (11ος αι.)
*Πατριάρχης Γεώργιος Α΄, Αρχιεπίσκοπος Κωνσταντινουπόλεως (679-686)
*Άγιος Γεώργιος ο Νεαπολίτης, (ο εκ Νεαπόλεως Μικράς Ασίας) (+1797)
*Άγιος Γεώργιος ο εκ Φιλαδελφείας Μικράς Ασίας, νεομάρτυρας (+1794) 
*Άγιος Γεώργιος  Χιοπολίτης, που μαρτύρησε στις Κυδωνιές της Μικράς Ασίας (†1807)
*Άγιος Γεώργιος ο Νεομάρτυρας εκ Ραψάνης (†1818)
*Νεομάρτυρας Άγιος Γεώργιος ο εν Ιωαννίνοις, ο εκ Τσουρχλίου Γρεβενών (†1838)
*Γεώργιος Κλιμάνογλου, άγιος νεομάρτυρας στη Σμύρνη (†1922), που μαρτύρησε μαζί με τον άγιο Χρυσόστομο Σμύρνης
*Γεώργιος Καρασταμάτης, άγιος νέος ιερομάρτυρας της Μικράς Ασίας (†1922)

## Άλλες χρήσεις
*Άγιος Γεώργιος (ναρκαλιευτικό).

## Ξένα τοπωνύμια
*Άγιος Γεώργιος, Άγιος Βικέντιος.
*Άγιος Γεώργιος, Αντίγκουα και Μπαρμπούντα.
*Άγιος Γεώργιος Βορειοανατολικά, Γρενάδα
*Άγιος Γεώργιος Βορειοδυτικά, Γρενάδα
*Άγιος Γεώργιος (ενορία), Γρενάδα.
*Άγιος Γεώργιος, Δομινίκα, ενορία.
*Άγιος Γεώργιος Νότια
*Άγιος Γεώργιος, Μπαρμπάντος
Ευρωπαϊκό πρωτάθλημα καλαθοσφαίρισης νέων γυναικών

Το **Ευρωπαϊκό πρωτάθλημα καλαθοσφαίρισης νέων γυναικών** (ή Πανευρωπαϊκό πρωτάθλημα Μπάσκετ Νέων Γυναικών U20, αγγλικά: FIBA Europe Under-20 Championship for Women) είναι διοργάνωση της καλαθοσφαίρισης που εγκαινιάστηκε το 2000.

Ως το 2005 οι αγώνες διεξάγονταν κάθε δύο χρόνια, ενώ από το 2005 και μετά κάθε χρόνο.

Η σημερινή πρωταθλήτρια Ευρώπης (2024) είναι η Γαλλία.
## Αποτελέσματα

## Καλύτερες επιδόσεις ανά χώρα

## Πρώτες σκόρερ (πόντοι ανά αγώνα)

## Αναφορές
Αρχείο FIBA

## Εξωτερικοί σύνδεσμοι
*u20women.fibaeurope.com  Επίσημος δικτυακός τόπος

νεων γυναικων
Τρύφων Τριανταφυλλάκος

Ο **Τρύφων Τριανταφυλλάκος** (1910-1992) ήταν Έλληνας αντιστασιακός και πολιτικός. Χρημάτισε βουλευτής στην Αρκαδία και υπουργός. 

## Βιογραφία
Γεννήθηκε και πέθανε στην Αθήνα. Ήταν γιος του Αλέξανδρου Τριανταφυλλάκου (1863-1934), ο οποίος υπήρξε αξιωματικός του Πυροβολικού και εγγονός του συνονόματου και συνεπωνύμου του, Δημάρχου Τρίπολης, Τρύφωνα Τριανταφυλλάκου. Ανέπτυξε αντιστασιακή δράση και ίδρυσε την ομάδα «Εθνική Δράσις». Συνελήφθη από τους Ιταλούς και υπήρξε πρόεδρος της Ένωσης Αγωνιστών Εθνικής Αντιστάσεως.

Την περίοδο 1946-47 ανέλαβε τη διεύθυνση του πολιτικού γραφείου του πρωθυπουργού Κωνσταντίνου Τσαλδάρη.
Ήταν υποψήφιος βουλευτής Αρκαδίας με το Λαϊκό Κόμμα και συγκέντρωσε 1.825 ψήφους, χωρίς να εκλεγεί. Εξελέγη βουλευτής Αρκαδίας για πρώτη φορά το 1949 με το Νέο Κόμμα του Μαρκεζίνη και μετά το 1951 και το 1952 (βουλευτής Μαντινείας) με τον Ελληνικό Συναγερμό. Εν συνεχεία εξελέγη βουλευτής Αρκαδίας με την ΕΡΕ το 1956, το 1958, το 1961, το 1963 και το 1964.  

Ήταν υφυπουργός Οικισμού και Σεισμοπλήκτων νήσων από τις 29 Φεβρουαρίου 1956 ως τις 28 Φεβρουαρίου 1958 και εν συνεχεία υπουργός Συγκοινωνιών και Δημοσίων Έργων από τις 28 Φεβρουαρίου ως τις 5 Μαρτίου 1958. Στην επόμενη κυβέρνηση Καραμανλή ανέλαβε (5 Ιανουαρίου 1959) Υφυπουργός Προεδρίας της Κυβερνήσεως, ως τις 20 Σεπτεμβρίου 1961.Για την υπουργοποίησή του αυτή ο Κωνσταντίνος Τσάτσος, τη συνδέει με το γεγονός πως η σύζυγος του Τριανταφυλλάκου είχε κοινωνικές σχέσεις με τη σύζυγο του Καραμανλή-*έπαιζε τακτικά χαρτιά με την Αμαλία*-ενώ τον ήθελε και η η πρώτη του εξαδέλφη Ελένη Βλάχου. Υπηρέτησε ως υπουργός Δημοσίων Έργων και στην κυβέρνηση Ανδρουτσόπουλου από τις 25 Νοεμβρίου 1973 ως τις 23 Ιουλίου 1974.

Το αρχείο του δωρήθηκε από τη Ρένια Τριανταφυλλάκου τον Οκτώβριο του 1996 και καλύπτει την περίοδο 1940-1985.

Για την αντιστασιακή του δράση τιμήθηκε με το Χρυσούν Αριστείον Ανδρείας το 1946.

## Παραπομπές


## Εξωτερικοί σύνδεσμοι
* Αρχείο ΕΛΙΑ, με βιογραφικά στοιχεία για τον Τρύφωνα Τριανταφυλλάκο. (μέσω Google)
*  Εγκαίνια του Αεραθλητικού Κέντρου Τρίπολης παρουσία του Υφυπουργού Οικισμού Τρύφωνα Τριανταφυλλάκου, Ταινία επικαίρων από το Εθνικό Οπτικοακουστικό Αρχείο, ανάκτηση 27-7-2014.

Κατηγορία:Βουλευτές Αρκαδίας
Κατηγορία:Βουλευτές Μαντινείας
Κατηγορία:Έλληνες αντιστασιακοί
Κατηγορία:Βουλευτές εκλεγμένοι με το Νέο Κόμμα
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Κατηγορία:Έλληνες υφυπουργοί Οικισμού και Σεισμοπλήκτων νήσων
Κατηγορία:Έλληνες υφυπουργοί Προεδρίας
Κατηγορία:Έλληνες υπουργοί Δημοσίων Έργων
Κατηγορία:Έλληνες υπουργοί Συγκοινωνιών και Δημοσίων Έργων
Τ
Κατηγορία:Έλληνες αξιωματικοί του πυροβολικού